**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā |  Nr.360/11(prot. Nr.11, 12.§) | Nr.233  |

Par zemesgabala Britu Flotes ielā 7A

iznomātās platības palielināšanu

Liepājas pilsētas pašvaldība 2019.gada 28.novembrī noslēdza zemes nomas līgumu ar biedrību “Turaidas 12A” par zemesgabala Britu Flotes ielā 7A daļas 274 kv.m platībā iznomāšanu teritorijas uzturēšanai. Biedrība “Turaidas 12A” ir izteikusi vēlmi palielināt šo teritoriju uz 1465 kv.m. Lai biedrībai būtu iespēja sakopt teritoriju starp daudzdzīvokļu mājām, kura šobrīd nav nepieciešama pašvaldībai tās funkciju veikšanai, pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1.apakšpunktu, izskatot biedrības “Turaidas 12A” 2020.gada 22.maija iesniegumu, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 29.maija priekšlikumu (sēdes protokols Nr.7) un Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Iznomāt biedrībai “Turaidas 12A” papildu platību zemesgabalam Britu Flotes ielā 7A (kadastra Nr.1700 002 0587), palielinot iznomāto platību par 1191 kv.m, teritorijas uzturēšanai, nosakot, ka kopējā iznomājamā zemesgabala platības daļa pēc palielināšanas ir 1465 kv.m (pielikumā).

2. Noteikt, ka šā lēmuma 1.punktā minētā zemesgabala daļas platības palielināšana neietekmē Liepājas pilsētas domes 2019.gada 14.novembra lēmuma Nr.440 “Par zemesgabalu Turaidas ielā 12A, Turaidas ielā 14A un Britu Flotes ielā 7A daļu iznomāšanu” 1.punktā noteikto nomas termiņu.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt grozījumu zemes nomas līgumā, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja biedrības “Turaidas 12A” vainas dēļ vienošanās par grozījumu 2019.gada 28.novembrī noslēgtajā zemes nomas līgumā netiek noslēgta viena mēneša laikā no lēmuma pieņemšanas dienas, šis lēmums zaudē spēku un iznomājamā zemesgabala platības daļa paliek nomnieka rīcībā līgumā noteiktajā platībā.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |